Subject: TalTech Majandusteaduskonna Üliõpilaskogu korraldatav töövarju projekt
From: "Marili Salev" <[email-masked]>
To: "Info - RAM" <[email-masked]>
Date: Wed, 25 Mar 2026 15:06:13 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lugupeetud Rahandusministeerium
Olen Marili Salev, TalTech Majandusteaduskonna Üliõpilaskogu liige ning
kirjutan seoses töövarju projektiga „Töövarjupäev 2026“. Projekti eesmärk
on anda tudengitele praktiline sissevaade neid huvitava eriala
igapäevatöösse.

Võimalusel soovime varjutada Rahandusministeeriumi erinevate osakondade
töötajaid. Töövarjupäeval osalemine oleks  üliõpilastele motiveeriv ja
informatiivne ning annaks ülevaate peamistest  tööülesannetest. Tudengid
tuleksid töövarjuks Teile sobivatel aegadel vahemikus 27.-30.04.2026.
Tegemist võib olla terve tööpäevaga või osaga sellest.

Usume, et see oleks ka Rahandusministeeriumile hea võimalus kohtuda
teemast huvitatud tulevikutegijatega,  keda oleks võimalik oma ridadesse
edaspidi värvata. Kajastame kõiki projekti koostööpartnereid ka oma
sotsiaalmeedia kanalites.

Kui olete huvitatud sellisest koostööst, siis palume Teilt hiljemalt 01.04
infot järgmiselt:
1. ametikoht/ametikohad varjutamiseks ning mitu tudengit korraga varjutada
saavad;
2. sobivad kuupäevad ja kellaajad varjutamiseks (vahemikus 27.-30.04);
3. võimalusel lühikirjeldus igapäevastest tööülesannetest;
4. varjutatava kontakt (telefoninumber ja e-posti aadress), et saaksime
täpsemate detailide kokkuleppimiseks ühendust võtta.

Rahandusministeeriumiga lähem tutvumine oleks meie tudengitele kindlasti
inspireeriv kogemus.

Heade soovidega
Marili Salev
MTÜK “Töövarjupäev 2026” tiimiliige
Majandusteaduskonna Üliõpilaskogu / Student Council of the School of
Business and Governance
Tallinna Tehnikaülikool / Tallinn University of Technology
[email-masked]
(+372) 53080537